CELEX: C2007/297/12
Language: et
Date: 2007-12-08 00:00:00
Title: Kohtuasi C-98/06: Euroopa Kohtu (kolmas koda) 11. oktoobri 2007 . aasta otsus (Högsta domstolen'i eelotsusetaotlus — Rootsi) — Freeport plc versus Olle Arnoldsson (Määrus nr 44/2001/EÜ — Artikli 6 punkt 1 — Kohtualluvus erandjuhtudel — Kostjate paljusus — Nõuete õiguslikud alused — Kuritarvitamine — Mitme kostja korral neist ühe alalise elu- või asukoha järgse riigi kohtusse esitatud hagi edukuse tõenäosus)

8.12.2007   
            
            
               ET
            
            
               Euroopa Liidu Teataja
            
            
               C 297/9
            
         Euroopa Kohtu (kolmas koda) 11. oktoobri 2007. aasta otsus (Högsta domstolen'i eelotsusetaotlus — Rootsi) — Freeport plc versus Olle Arnoldsson
   (Kohtuasi C-98/06) (1)
   
   (Määrus nr 44/2001/EÜ - Artikli 6 punkt 1 - Kohtualluvus erandjuhtudel - Kostjate paljusus - Nõuete õiguslikud alused - Kuritarvitamine - Mitme kostja korral neist ühe alalise elu- või asukoha järgse riigi kohtusse esitatud hagi edukuse tõenäosus)
   (2007/C 297/12)
   Kohtumenetluse keel: rootsi
   Eelotsusetaotluse esitanud kohus
   Högsta domstolen
   Põhikohtuasja pooled
   
      Hageja: Freeport plc
   
      Kostja: Olle Arnoldsson.
   Kohtuasja ese
   Eelotsusetaotlus — Högsta domstolen — Nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste tunnustamise ja täitmise kohta tsiviil- ja kaubandusasjades (EÜT 2001, L 12, lk 1; ELT eriväljaanne 19/04, lk 42) artikli 6 punkti 1 tõlgendamine — Kohtualluvus erandjuhtudel — Kostjate paljusus — Maksekohustusel põhinevad nõuded, mis samaaegselt esitati juriidilise isiku vastu juriidilise isiku alalise asukoha kohtusse ning isiku vastu, kelle alaline asukoht on teise liikmesriigi territooriumil ja kes on võtnud nimetatud kohustuse olemata kõnealuse isiku volitatud isik või esindaja — Lepingul põhinevad nõuded
   Resolutiivosa
   
               1)
            
            
               Nõukogu 22. detsembri 2000. aasta määruse (EÜ) nr 44/2001 kohtualluvuse, kohtuotsuste tunnustamise ja täitmise kohta tsiviil- ja kaubandusasjades artikli 6 punkti 1 tuleb tõlgendada nii, et mitme kostja vastu esitatud nõuded, millel on erinevad õiguslikud alused, ei ole takistuseks selle sätte kohaldamisel.
            
         
               2)
            
            
               Määruse nr 44/2001 artikli 6 punkti 1 kohaldub juhul, kui erinevate kostjate vastu esitatud nõuete vahel on seos nende esitamise hetkel, st kui on olemas huvi neid menetleda ning otsuseid teha üheskoos eri menetlustest tulenevate potentsiaalselt vastuoluliste otsuste ohu vältimiseks, ilma et oleks tarvis eraldi kindlaks teha, et nõuded ei ole esitatud üksnes selleks, et viia üks kostjatest välja tema alalise elu- või asukoha järgse liikmesriigi kohtute alluvusest.
            
         
      (1)  ELT C 86, 8.4.2006.